
Analitikus eszközök a fejlődés és szórakozás kiértékelésére oktatási játékok közben

A játékos tanulás fontos módszer, hogy motiválttá tegyük a gyerekeket kognitív képességeik fejlesztésében. Dolgozatunkban megvizsgáltunk egy induktív gondolkodást oktató minijátékcsomagot. A játékokat egy keretjátékba ágyaztuk, mely hatással lehet a feszültségre és a szórakoztatásra. A játékok naplófájljait összegyűjtöttük, a gyerekeket pedig webkamerával figyeltük játék közben. Az így gyűjtött videofájlokat elemeztük a játék kontextusában. A fejpóz, arckifejezés és szemmozgás elemzésére C++-ban fejlesztettünk és használtunk egy megszorított lokális modell alapú szoftvert. Dolgozatunkban bemutatjuk az első eredményeket a gyerekek változatos viselkedéséről.



